Ai uitat microfonul deschis în şedinţă? Se întâmplă şi la case mai mari!
Gafele pe Zoom sunt obișnuite în aceste zile, când multe activități offline s-au mutat pe internet. Nu uita să verifici mereu că ai microfonul închis. Un senator american are probleme tehnice în timpul unei şedinţe şi înjură în direct.
Pandemia îţi aduce şi momente amuzante, în special datorate lucrului de acasă. De data asta s-a întâmplat chiar în senatul american. A păţit-o Tom Carper, un senator democrat căruia îi venise rândul să vorbească pe tema Serviciului Poştal. Pentru că acestuia nu-i pornea video-ul, cel care conduce şedinţa îl crede absent, aşa că trece la următorul senator. Cu întârziere, îi porneşte microfonul şi lui Carper, exact în momentul în care înjură, "F*ck F*ck F*ck!".Colegii lui se amuză şi spun "Aoleu, iar o să ajungem la TV", însă vinovatul se face că plouă şi îşi începe lista de întrebări. Americanii s-au grăbit să râdă de moment pe Twitter, unde au postat mesaje ca "Da, domnule senator, asta urlăm şi noi de vreo 4 ani".